**Ministru kabineta rīkojuma projekta**

**“Par naudas balvu piešķiršanu par izciliem sasniegumiem sportā” sākotnējās ietekmes novērtējuma ziņojums (anotācija)**

|  |
| --- |
| Tiesību akta projekta anotācijas kopsavilkums |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir piešķirt naudas balvas par izciliem sasniegumiem XXIII Ziemas olimpiskajās spēlēs Phjončhanā (Korejas Republika) un izciliem sasniegumiem sportā 2017.gada nogalē un 2018.gadā. Naudas balvu kopējais apmērs ir 1 240 050 *euro* (tai skaitā 160 097 *euro* nodokļu samaksai), kurus Izglītības un zinātnes ministrijai paredzēts piešķirt no valsts budžeta programmas 02.00.00 „Līdzekļi neparedzētiem gadījumiem”. |

|  |
| --- |
| I. Tiesību akta projekta izstrādes nepieciešamība |
| 1. | Pamatojums  | 1. Sporta likuma 14.panta pirmā daļa un Ministru kabineta 2012.gada 3.janvāra noteikumu Nr.26 „Noteikumi par kārtību, kādā piešķiramas naudas balvas par izciliem sasniegumiem sportā, un naudas balvu apmēru” (turpmāk – Noteikumi) 2.punkts.
2. Latvijas Nacionālās sporta padomes (turpmāk – Padome) 2018.gada 12.decembra sēdē Ministru kabinetam izteiktais priekšlikums (prot. Nr.5 4.§., 4.2.apakšpunkts) piešķirt naudas balvas par izciliem sasniegumiem XXIII Ziemas olimpiskajās spēlēs Phjončhanā (Korejas Republika) un izciliem sasniegumiem sportā 2017.gada nogalē un 2018.gadā.
3. Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41. un 43.punkts.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Saskaņā ar Sporta likuma 14.panta pirmo daļu Latvijas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un attiecīgajām sporta federācijām Ministru kabinets var piešķirt naudas balvas par izciliem sasniegumiem sportā. Saskaņā ar Sporta likuma 9.panta trešās daļas 3.punktu Padome sniedz Ministru kabinetam priekšlikumus attiecībā uz naudas balvu piešķiršanu par izciliem sasniegumiem sportā. Padomes 2018.gada 12.decembra sēdē, izvērtējot Noteikumos noteiktā kārtībā Izglītības un zinātnes ministrijā (turpmāk – Ministrija) saņemtos Sporta likumā noteiktā kārtībā atzīto sporta federāciju iesniegumus[[1]](#footnote-1) naudas balvu piešķiršanai par izciliem sasniegumiem XXIII Ziemas olimpiskajās spēlēs Phjončhanā (Korejas Republika) un izciliem sasniegumiem sportā 2017.gada nogalē un 2018.gadā, Ministru kabinetam tika izteikts priekšlikums (prot. Nr.5 4.§., 4.2.apakšpunkts) piešķirt naudas balvas sportistiem, viņu treneriem, sportistus apkalpojošajiem sporta darbiniekiem, tai skaitā sporta ārstiem, apkalpojošajam personālam un sporta federācijām. Saskaņā ar Noteikumu 2.punktu izglītības un zinātnes ministrs Padomes priekšlikumu par naudas balvu piešķiršanu iesniedz izskatīšanai Ministru kabinetā. Ievērojot minēto, Ministrija ir izstrādājusi Ministru kabineta rīkojuma projektu „Par naudas balvu piešķiršanu par izciliem sasniegumiem sportā” (turpmāk – Rīkojuma projekts), kurš paredz saskaņā ar Sporta likuma 14.panta pirmo daļu, kā arī ievērojot Noteikumu 2.punktu, piešķirt naudas balvas par izciliem sasniegumiem XXIII Ziemas olimpiskajās spēlēs Phjončhanā (Korejas Republika) un izciliem sasniegumiem sportā 2017.gada nogalē un 2018.gadā. Lai naudas balvu izmaksai pieejamo ierobežoto valsts budžeta līdzekļu ietvaros nodrošinātu naudas balvu piešķiršanu, kā arī, ņemot vērā, ka saskaņā ar Noteikumu 10.punktu Padomei, izstrādājot priekšlikumu Ministru kabinetam par naudas balvu piešķiršanu, ir jāizvērtē sacensību nozīmīgums, sacensībās piedalījušos valstu skaits un sportistu vai komandu skaits, Padomes priekšlikumā un attiecīgi arī Rīkojuma projektā ir paredzēts piešķirt naudas balvas tikai tādā apmērā un tikai tiem sportistiem un attiecīgi arī sportistu treneriem un sportistus apkalpojošajiem sporta darbiniekiem, kā arī sporta federācijām, kādā to ir iespējams nodrošināt.  Atzīmējams, ka Padomes priekšlikumā Ministru kabinetam nav iekļauts, bet Rīkojuma projekts paredz piešķirt naudas balvu 3 458 *euro* apmērā (tai skaitā 469 *euro* nodokļu samaksai) Latvijas Bobsleja un skeletona federācijas sportistam Helvijam Lūsim par Eiropas čempionātā izcīnīto trešo vietu bobslejā četriniekiem. Iesniegums naudas balvas piešķiršanai H.Lūsim no Latvijas Bobsleja un skeletona federācijas Ministrijā tika saņemts tikai 2018.gada 13.decembrī (tātad jau pēc Padomes 2018.gada 12.decembra sēdes). Kā paskaidroja minētās federācijas pārstāvis, iesniegums iepriekš netika iesniegts, jo pārējie sportisti, kuri Eiropas čempionātā bobslejā četriniekiem izcīnīja trešo vietu, izcīnīja sasniegumus arī XXIII Ziemas olimpiskajās spēlēs Phjončhanā (Korejas Republika), par ko viņiem paredzēts piešķirt naudas balvas, kā rezultātā, ievērojot Noteikumu 4.punktā noteikto (ka gadījumā, ja sportistam kalendāra gadā ir vairāki sasniegumi, par kuriem saskaņā ar Noteikumiem var tikt piešķirta naudas balva, naudas balvu piešķir tikai par to sasniegumu, par kuru Noteikumos noteikts lielāks naudas balvas apmērs), šiem sportistiem naudas balva par Eiropas čempionātā izcīnīto trešo vietu bobslejā četriniekiem nevar tikt piešķirta. Izvērtējot minēto situāciju un Latvijas Bobsleja un skeletona federācijas sniegto skaidrojumu, lai nodrošinātu sportista tiesību un interešu aizsardzību, kā arī, ņemot vērā faktu, ka savlaicīga Latvijas Bobsleja un skeletona federācijas iesnieguma saņemšanas gadījumā H.Lūsis viennozīmīgi tiktu iekļauts Ministrijas priekšlikumā Padomei kā apbalvojamā persona un arī tiktu iekļauts Padomes priekšlikumā Ministru kabinetam, Ministrija atbalsta naudas balvas piešķiršanu Helvijam Lūsim un ir iekļāvusi viņu apbalvojamo personu sarakstā. Rīkojuma projektā atsevišķi ir norādīts maksājamā iedzīvotāju ienākuma nodokļa apmērs (likuma „Par iedzīvotāju ienākuma nodokli” 9.panta pirmās daļas 10.punkts), kas tiek ietverts ar naudas balvu apbalvojamai personai piešķiramajā naudas balvā. Tādejādi iedzīvotāju ienākuma nodokļa maksājums (23% no summas, kas pārsniedz 1423 *euro*) naudas balvas saņēmējam jāsedz pašam (no saņemtās naudas balvas). Tajos gadījumos, kad sportistu treneriem un sportistus apkalpojošajiem sporta darbiniekiem Rīkojuma projektā paredzētas vairākas naudas balvas (par vairāku sportistu sasniegumiem) un šo naudas balvu kopējā summa pārsniedz 1423 *euro*, iedzīvotāju ienākuma nodokļa apmērs aprēķināts no naudas balvu kopsummas un nodokļu nomaksai paredzētā naudas summa norādīta pie šai personai piešķiramās lielākās naudas balvas. Saskaņā ar Noteikumu 27.punktu naudas balvu izmaksai izmantojami Ministrijas apakšprogrammai „Balvas par izciliem sasniegumiem sportā” paredzētie valsts budžeta līdzekļi un citi valsts budžeta līdzekļi, ja par to pieņemts attiecīgs lēmums atbilstoši Likumam par budžetu un finanšu vadību. Papildus minētam saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 41.punktu līdzekļus no programmas „Līdzekļi neparedzētiem gadījumiem” piešķir valstiski īpaši nozīmīgiem pasākumiem, valsts pamatbudžeta apropriācijās neparedzētiem izdevumiem katastrofu un dabas stihiju seku novēršanai un to radīto zaudējumu kompensēšanai un citiem neparedzētiem gadījumiem. Līdzekļu piešķiršanu valstiski īpaši nozīmīgiem pasākumiem paredz arī Likuma par budžetu un finanšu vadību 12.panta pirmā daļa. Ministrijas ieskatā naudas balvu piešķiršana par izciliem sasniegumiem sportā ir atzīstama par valstiski īpaši nozīmīgu pasākumu. Saskaņā ar Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punktu ministrija pieprasījumu apropriācijas pārdalei no programmas “Līdzekļi neparedzētiem gadījumiem” sagatavo kā tiesību akta projektu, ko normatīvajos aktos noteiktajā kārtībā iesniedz izskatīšanai Ministru kabinetā. Ievērojot minēto, kā arī, ņemot vērā faktu, ka Ministrijas 2018.gada budžetā nav paredzēti līdzeķli naudas balvām par izciliem sasniegumiem sportā, lai nodrošinātu naudas balvu izmaksu, ievērojot Padomes 2018.gada 12.decembra sēdē Ministru kabinetam izteikto aicinājumu (prot. Nr.5 4.§., 4.5.apakšpunkts), Rīkojuma projekts arī paredz uzdevumu Finanšu ministrijai no valsts budžeta programmas 02.00.00 „Līdzekļi neparedzētiem gadījumiem” piešķirt Ministrijai 1 240 050 *euro* (tai skaitā 160 097 *euro* nodokļu samaksai). |
| 3. | Projekta izstrādē iesaistītās institūcijas un publiskas personas kapitālsabiedrības | Rīkojuma projektu izstrādāja Ministrija. Rīkojuma projekta izstrādes procesā notikušas konsultācijas ar Finanšu ministriju. |
| 4. | Cita informācija | Rīkojuma projekts tiešā veidā attiecas uz budžeta un finanšu politiku. Pastarpināti Rīkojuma projekts attiecas uz tūrisma, sporta un brīvā laika politiku (sporta politiku). |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2018** | Turpmākie trīs gadi (*euro*) |
| **2019** | **2020** | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019.gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020.gadam | izmaiņas, salīdzinot ar vidēja termiņa budžeta ietvaru 2020.gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |  |  |
| 1.2. valsts speciālais budžets |  |  |  |  |  |  |  |
| 1.3. pašvaldību budžets |  |  |  |  |  |  |  |
| 2. Budžeta izdevumi: | **0** | **1 240 050** | **0** | **0** | **0** | **0** | **0** |
| 2.1. valsts pamatbudžets | *0* | *1 240 050* | *0* | *0* | *0* | *0* | *0* |
| 2.2. valsts speciālais budžets |  |  |  |  |  |  |  |
| 2.3. pašvaldību budžets  |  |  |  |  |  |  |  |
| 3. Finansiālā ietekme: | **0** | **- 1 240 050** | **0** | **0** | **0** | **0** | **0** |
| 3.1. valsts pamatbudžets | *0* | *- 1 240 050* | *0* | *0* | *0* | *0* | *0* |
| 3.2. speciālais budžets |  |  |  |  |  |  |  |
| 3.3. pašvaldību budžets  |  |  |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | 1 240 050 | 0 | 0 | 0 | 0 | 0 |
|  |  |  |  |  |  |
|  |  |  |  |  |  |
| 5. Precizēta finansiālā ietekme: | X**0** | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |  |  |
| 5.2. speciālais budžets |  |  |  |  |  |  |
| 5.3. pašvaldību budžets  |  |  |  |  |  |  |
| 6. Detalizēts ieņēmumu un izdevumu aprēķins (ja nepie­ciešams, detalizētu ieņēmumu un izdevumu aprēķinu var pievienot anotācijas pielikumā): | Rīkojuma projektā minēto naudas balvu izmaksai nepieciešami 1 240 050 *euro*. Naudas balvas 1 240 050 *euro* apmērā tiks izmaksātas no budžeta resora „74. Gadskārtējā valsts budžeta izpildes procesā pārdalāmais finansējums” programmas 02.00.00 „Līdzekļi neparedzētiem gadījumiem” Ministrijai piešķirtajiem līdzekļiem. Maksājamā iedzīvotāju ienākuma nodokļa apmērs veido 160 097 *euro*. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Rīkojuma projektam nav ietekme uz amata vietu skaita izmaiņām. |
| 8. Cita informācija | Izdevumus sedz no valsts budžeta programmas 02.00.00 „Līdzekļi neparedzētiem gadījumiem” atbilstoši Ministru kabineta 2018.gada 17.jūlija noteikumiem Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas”. |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| Projekts šo jomu neskar |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un komunikācijas aktivitātes |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| Projekts šo jomu neskar |

Izglītības un zinātnes ministra vietā –

labklājības ministrs Jānis Reirs

Vizē:

Valsts sekretāre Līga Lejiņa

Roze 67047933

santa.roze@izm.gov.lv

1. Atzīmējams, ka iesniegumus par naudas balvas piešķiršanu Latvijas Taekvondo federācijas sportistei Inesei Tarvidai par 2018.gada Eiropas čempionātā izcīnīto otro vietu un par naudas balvas piešķiršanu Latvijas Taekvondo federācijas sportistei Jolantai Tarvidai par 2017.gada Eiropas čempionātā izcīnīto trešo vietu iesniegusi nevis taekvondo sporta veidā Latvijā atzītā sporta federācija (Latvijas Taekvondo federācija), bet gan Latvijas Olimpiskā komiteja (turpmāk – LOK), jo Latvijas Taekvondo federācija šādus iesniegumus neiesniedza. Saskaņā ar Sporta likuma 10.panta septīto daļu LOK koordinē Latvijā atzīto sporta federāciju darbību Starptautiskās Olimpiskās komitejas apstiprinātajos olimpiskajos sporta veidos, kā arī pārstāv un īsteno to kopīgās intereses. Papildus minētam saskaņā ar Sporta likuma 11.panta pirmo daļu LOK vada un koordinē olimpisko kustību valstī. No iepriekšminētajām tiesību normām izriet arī LOK tiesības, pārstāvot olimpisko kustību un aizstāvot olimpisko sporta veidu federāciju (tai skaitā Latvijas Taekvondo federācijas) sportistu intereses, nepieciešamības gadījumā iesniegt iesniegumu naudas balvas par izciliem sasniegumiem sportā piešķiršanai. Tādejādi Padomes 2018.gada 12.decembra sēdē, izvērtējot minēto jautājumu, LOK iesniegumi tika atzīti par tādiem, kas iesniegti saskaņā ar Noteikumiem. [↑](#footnote-ref-1)